cy en en su cy fi cy cy de cy cy cy cy cy cy en cy cy en en en su cy cy cy cy cy cy cy cy cy en cy cy cy az cy cy cy cy ca es cy cy cy cy cy
Amdanom ni - Cymdeithas Cyfieithwyr Cymru
Dod o hyd i gyfieithydd
Sut i gysylltu â'r Gymdeithas
Hanes a chefndir y Gymdeithas
Darlith Goffa Hedley Gibbard
Gwobr Goffa Wil Petherbridge
Nod Cymdeithas Cyfieithwyr Cymru yw cynnal, sicrhau a hyrwyddo safonau cyfieithu proffesiynol, a gwella, cynyddu a datblygu sgiliau a gwybodaeth cyfieithwyr.
Llwydda’r Gymdeithas, fel yr unig gymdeithas broffesiynol ar gyfer cyfieithwyr a chyfieithwyr ar y pryd Cymraeg/Saesneg, i wireddu ei nod mewn sawl dull a modd, gan gynnwys:
cynyddu ein haelodaeth i gynrychioli mwy a mwy o gyfieithwyr;
cynnal arholiadau aelodaeth cyfieithu a chyfieithu ar y pryd;
hybu datblygiad proffesiynol cyfieithwyr, trwy drefnu rhaglen amrywiol o weithdai, a datblygu ‘Balchder Crefft’, ein Cynllun Datblygu Proffesiynol Parhaus;
cynnal perthynas â sefydliadau Addysg Uwch, yn enwedig y Coleg Cymraeg Cenedlaethol;
cynnal a meithrin ein cysylltiadau â chyrff a sefydliadau eraill y tu mewn i’r byd cyfieithu a thu hwnt;
hyrwyddo a marchnata’r Gymdeithas a’i haelodau.
Ariennir y Gymdeithas yn rhannol gan Lywodraeth Cymru.
Mae gan y Gymdeithas dri chategori o aelodaeth i gyfieithwyr proffesiynol: Cyflawn a Sylfaenol ym maes cyfieithu testun, ac aelodaeth Cyfieithu ar y Pryd. Yr unig ffordd o ennill aelodaeth o'r Gymdeithas yw trwy lwyddo yn ei threfn arholi.
Mae holl aelodau’r Gymdeithas yn ymrwymo i ymddwyn yn unol â’r Cod Ymddygiad Proffesiynol wrth dalu eu tâl aelodaeth. Ynghlwm wrth hynny, mae gan y Gymdeithas drefn gwyno. Mae’r Gymdeithas hefyd yn cynnig Gwasanaeth Asesu Ansawdd Cyfieithiad, gwasanaeth y codir ffi amdano.
Mae gan y Gymdeithas gategorïau cyswllt sy'n caniatáu iddi roi cydnabyddiaeth i gwmnïau cyfieithu, sefydliadau cyhoeddus a sefydliadau yn y trydydd sector. Er mwyn annog a chefnogi myfyrwyr sydd â’u bryd ar ddilyn gyrfa fel cyfieithwyr, sefydlwyd y categori Myfyriwr Cyswllt.
Mae’r Gymdeithas yn gosod y gwerth mwyaf ar hybu datblygiad proffesiynol ei haelodau a darpar aelodau. Mae’n trefnu rhaglen amrywiol o weithdai ar hyd a lled Cymru. Anogir yr aelodau, trwy’r cynllun datblygu proffesiynol parhaus ‘Balchder Crefft’, i ddiweddaru eu sgiliau a’u gwybodaeth yn gyson er mwyn gallu cynnig gwasanaeth o safon uchel.
Mae aelodau’r Gymdeithas yn gweithio i sefydliadau yn y sector cyhoeddus (gan gynnwys llywodraeth ganolog, llywodraeth leol, sefydliadau addysgiadol) mewn cwmnïau cyfieithu yn y sector preifat, i fudiadau yn y trydydd sector, ac ar eu liwt eu hunain.
Cymdeithas Cyfieithwyr Cymru, Bryn Menai, Ffordd Caergybi, Bangor, Gwynedd, LL57 2JA
Dilynwch ni ar Twitter
Cymdeithas Cyfieithwyr Cymru. Hawlfraint 2015. Cofrestrwyd yng Nghymru Rhif 4741023. Gwefan